**Swyddfa Comisiynydd yr Heddlu a Throsedd Gwent**

**Hysbysiad Preifatrwydd ar gyfer Aelodau'r Cydbwyllgor Archwilio, Aelodau'r Panel Camymddwyn Annibynnol, Cadeiryddion wedi Ymgymhwyso yn y Gyfraith a gwirfoddolwyr**

Sylwer: Mae'r hysbysiad preifatrwydd yma ar gael yn Saesneg hefyd.

**Pwy ydym ni**

Mae Swyddfa Comisiynydd yr Heddlu a Throsedd Gwent (Swyddfa'r Comisiynydd) yn rhoi cymorth i Gomisiynydd yr Heddlu a Throsedd (y Comisiynydd) gyflawni ei ddyletswyddau a chyfrifoldebau sy'n cynnwys dwyn Prif Gwnstabl Gwent i gyfrif am gyflawni plismona lleol, pennu a diweddaru cynllun heddlu a throseddu, pennu'r gyllideb a'r praesept ac ymgysylltu â'r cyhoedd a chymunedau yng Ngwent.

Swyddfa'r Comisiynydd yw'r rheolwr data ar gyfer y wybodaeth bersonol rydym yn ei phrosesu, oni bai y nodir yn wahanol.

Gallwch gysylltu â ni mewn sawl ffordd:

Trwy e-bost: [Commissioner@gwent.police.uk](mailto:Commissioner@gwent.police.uk)

Ar y ffôn: 01633 642200

Trwy'r post: Swyddfa Comisiynydd Heddlu a Throsedd Gwent

Pencadlys yr Heddlu

Ffordd Parc Llantarnam

Llantarnam

Cwmbrân

NP44 3FW

Y Swyddog Diogelu Data yw Joanne Regan. Gellir defnyddio’r manylion uchod i gysylltu â hi. Nodwch bob gohebiaeth at sylw'r Swyddog Diogelu Data.

Amlinellir ein dyletswyddau ac ymrwymiadau craidd o ran diogelu data yn ein prif hysbysiad preifatrwydd.

**Pwrpas yr hysbysiad preifatrwydd hwn**

Pwrpas yr Hysbysiad Preifatrwydd hwn yw eich hysbysu sut bydd Swyddfa'r Comisiynydd yn prosesu eich gwybodaeth bersonol a'ch hawliau mewn perthynas â hynny.

Mae'n bwysig nodi bod Heddlu Gwent yn ymgymryd â’r holl swyddogaethau Adnoddau Dynol a chyflogres ar ran Swyddfa'r Comisiynydd ac fel y cyfryw bydd eich data personol yn cael eu rhannu rhwng y ddau sefydliad. Bydd eich data personol yn cael eu prosesu ar ran Swyddfa'r Comisiynydd, gan Heddlu Gwent, er mwyn gallu talu unrhyw lwfansau a/neu dreuliau i chi y mae gennych hawl iddynt.

I gael gwybodaeth bellach am Heddlu Gwent a'u Swyddog Diogelu Data, ewch i’w [gwefan](https://www.gwent.police.uk/hyg/fpngwent/privacy-notice/).

**Pa wybodaeth ydym ni'n ei chasglu?**

Rydym yn casglu amrywiaeth o wybodaeth amdanoch chi a fydd yn wahanol yn dibynnu ar eich swydd. Gall gynnwys:

* eich enw, cyfeiriad a manylion cyswllt, gan gynnwys cyfeiriad e-bost, rhif ffôn, dyddiad geni a rhywedd;
* manylion eich cymwysterau, sgiliau, profiad a hanes cyflogaeth;
* gwybodaeth am eich statws priodasol, perthynas agosaf, dibynyddion a phwy y dylid cysylltu â nhw mewn argyfwng;
* gwybodaeth am eich cenedligrwydd a’ch hawl i weithio yn y DU;
* gwybodaeth monitro cyfle cyfartal, gan gynnwys gwybodaeth am eich tarddiad ethnig, cyfeiriadedd rhywiol, rhywedd, anabledd a chrefydd neu gred;
* gwybodaeth am unrhyw dâl y mae gennych hawl i'w dderbyn.
* manylion eich cyfrif banc a rhif yswiriant gwladol;
* gwybodaeth am eich proses fetio a chofnod troseddol;
* lluniau ar gyfer eich bathodyn adnabod staff;
* manylion trafodaethau a gafwyd gyda chi ynghylch unrhyw bryderon posibl a godwyd;
* asesiadau o’ch perfformiad, hyfforddiant rydych wedi cymryd rhan ynddo, cynlluniau gwella perfformiad a gohebiaeth gysylltiedig;
* gwybodaeth am gyflyrau meddygol neu iechyd, gan gynnwys a oes gennych chi anabledd y mae angen i ni wneud addasiadau rhesymol ar ei gyfer;
* manylion ymlyniadau gwleidyddol;
* y Gymraeg (yn unol â Safonau’r Gymraeg) a gallu mewn ieithoedd eraill.

Rydym yn casglu'r wybodaeth hon mewn amryw o ffyrdd. Er enghraifft, mae data’n cael eu casglu trwy ffurflenni cais, yn cael eu cymryd o’ch pasbort neu ddogfennau hunaniaeth eraill megis eich trwydded yrru; o ffurflenni a gwblhawyd gennych ar ddechrau neu yn ystod eich swyddogaeth gyda Swyddfa'r Comisiynydd; o ohebiaeth â chi; neu drwy gyfweliadau, cyfarfodydd neu asesiadau eraill. Mewn rhai achosion, rydym yn casglu data personol amdanoch chi trwy drydydd parti, megis geirdaon a ddarperir gan eich cyflogwyr.

Fel rhan o’ch swyddogaeth gyda Swyddfa'r Comisiynydd bydd gofyn i chi fynd trwy broses fetio. Efallai y caiff y gofyniad hwn ei ailadrodd yn gyfnodol yn ystod eich cyflogaeth, gan ddibynnu ar eich swyddogaeth. Byddwn yn eich fetio yn unol ag Arfer Proffesiynol Cymeradwy ar gyfer Fetio’r Coleg Plismona.

**Beth yw'r sail gyfreithiol dros brosesu eich data personol?**

Mae angen i ni brosesu eich data personol cyn ymrwymo i gontract gyda chi ar gyfer y swyddogaeth y byddwch yn ymgymryd â hi i Swyddfa'r Comisiynydd ac i fodloni ein dyletswyddau dan y contract hwn. Er enghraifft, mae angen i ni brosesu eich data er mwyn eich talu yn unol â'r contract hwn.

Mewn rhai achosion, mae angen i ni brosesu data i sicrhau ein bod yn cydymffurfio â'n goblygiadau cyfreithiol, megis gwirio hawl unigolyn i weithio yn y DU.

Trwy gael eich penodi yn aelod o'r Cydbwyllgor Archwilio, aelod o'r Panel Camymddwyn Annibynnol, Cadeirydd wedi Ymgymhwyso yn y Gyfraith neu wirfoddolwr, rydych yn rhoi cydsyniad i ni brosesu eich gwybodaeth bersonol i'ch galluogi chi i gymryd rhan yn y cynllun perthnasol rydych yn ymwneud ag ef.

Mae rhai categorïau penodol o ddata personol, megis gwybodaeth am iechyd neu gyflyrau meddygol, yn cael eu prosesu i gyflawni rhwymedigaethau cyfraith cyflogaeth (megis rhai mewn perthynas â gweithwyr ag anableddau ac at ddibenion iechyd a diogelwch).

Lle rydym yn prosesu categorïau penodol eraill o ddata, megis gwybodaeth am darddiad ethnig, cyfeiriadedd rhywiol, rhywedd, iechyd neu grefydd neu gred, mae hyn at ddibenion monitro cyfle cyfartal.

**Rhannu eich data personol**

Bydd gwybodaeth amdanoch yn cael ei rhannu’n fewnol yn Swyddfa'r Comisiynydd, gyda gweithwyr perthnasol Heddlu Gwent sy'n ymwneud â'r cynlluniau, gydag adran cyflogres Heddlu Gwent, a gyda Heddlu De Cymru sy'n gweinyddu'r system FIRMS a ddefnyddir i dalu treuliau y mae gan rai swyddogaethau hawl i'w derbyn.

Rydym yn rhannu eich data gyda thrydydd parti er mwyn cael geirdaon gan gyflogwyr, a chael gwiriadau cofnodion troseddol angenrheidiol gan y Gwasanaeth Datgelu a Gwahardd.

Os yw eich swyddogaeth yn gofyn am fetio ehangach gan y llywodraeth gallwn roi eich cyfeiriad e-bost a gwybodaeth bersonol arall megis eich enw, dyddiad geni a rhif pasbort i United Kingdom Security Vetting a fydd yn cysylltu â chi i gwblhau’r cais fetio priodol. UKSV fydd y rheolydd data ar gyfer unrhyw wybodaeth ychwanegol rydych yn ei darparu ar ei gyfer.

Ni fyddwn yn rhannu eich gwybodaeth ag unrhyw drydydd parti at ddibenion marchnata uniongyrchol.

**Am ba hyd ydym ni'n cadw eich data personol?**

Mae data personol yn cael ei gadw yn unol â'n [polisi cadw](https://www.gwent.pcc.police.uk/en/transparency/publications/records-management-policy-and-retention-and-disposal-schedule/).

**Eich hawliau mewn perthynas â'ch data personol**

O dan gyfraith diogelu data, mae gennych chi hawliau y mae angen i ni eich gwneud yn ymwybodol ohonynt. Mae'r hawliau sydd ar gael i chi'n dibynnu ar ein rheswm dros brosesu eich gwybodaeth.

* Eich hawl i fynediad.
* Eich hawl i gywiriad.
* Eich hawl i ddileu.
* Eich hawl i rwystro prosesu.
* Eich hawl i wrthwynebu prosesu.
* Eich hawl i symudedd data.

Ceir gwybodaeth bellach am yr hawliau hyn yn ein [hysbysiad preifatrwydd cyffredinol.](https://www.gwent.pcc.police.uk/en/transparency/know-your-rights/your-information-rights/privacy-notice/)

**Newidiadau i'r hysbysiad preifatrwydd hwn**

Mae ein hysbysiad preifatrwydd yn cael ei adolygu'n rheolaidd i sicrhau ei fod yn gyfredol a chywir.

**Os ydych yn anfodlon**

Mae Swyddfa'r Comisiynydd Gwybodaeth yn rheoli prosesu data personol. Gallwch gwyno wrth Swyddfa'r Comisiynydd os ydych chi'n anhapus gyda'r ffordd rydym wedi prosesu eich data personol.

Swyddfa'r Comisiynydd Gwybodaeth

Wycliffe House

Water Lane

Wilmslow

Swydd Gaer

SK9 5AF

Rhif llinell gymorth: 0303 123 1113

Gwefan Swyddfa'r Comisiynydd Gwybodaeth: [www.ico.org.uk](http://www.ico.org.uk)

**Diweddarwyd 4 Awst 2023.**